### Resumé

Vejle Kommune ønsker at ophæve del af lokalplan nr. 100201 for et boligområde ved [adresse], [adresse] og Åsbækvænget i Vonge. Arealet, der ønskes udtaget af lokalplanen, var del af en arealombytning i Vonge i forbindelse med vedtagelsen af [adresse] 2021-2033, hvor der blev udlagt et nyt areal ved [adresse] i Vonge. Efter den delvise ophævelse vil det berørte areal ligge i landzone. Arealet er ejet af Vejle Kommune. Forslag til ophævelse af del af lokalplanen har været i offentlig høring i perioden 29. april 2024 til 27. maj 2024. Der er ikke indkommet indsigelser til ophævelsen af lokalplanen.

### Sagsfremstilling

![Kort over lokalplanområdet og det konkrete areal hvor lokalplanen ønskes ophævet](data:image/jpeg;base64...)

Figur 1: Kort over lokalplanområdet og det konkrete areal der ønskes udtaget af lokalplan nr. 100201.

#### Planens historik

Byrådet besluttede på møde 24. april 2024, pkt. 97, at sende ophævelse af del af lokalplanen i offentlig høring.

Ophævelse af del af lokalplan har været i offentlig høring fra 29. april 2024 til 27. maj 2024.

#### Indsigelser/bemærkninger og ændringer af ophævelse af lokalplanen

Der er ikke indkommet indsigelser/bemærkninger i høringsperioden. Der er ikke ændringer til ophævelse af lokalplanen.

#### Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2. I denne sag ophæves en lokalplanen for boligbyggeri på et konkret areal, hvorfor der ikke forventes noget klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller, den 18. juni 2024, punkt 137:

**at** udvalget anbefaler over for Byrådet, at ophævelse af lokalplan nr. 100201 vedtages endeligt.

#### Beslutning fra Teknisk Udvalg, den 18. juni 2024, punkt 137:

Anbefalet.

#### Beslutning fra Økonomiudvalget, den 5. august 2024, punkt 184:

Anbefales.

Jacob Henriksen deltog ikke i behandlingen af punktet.

Fraværende: Rasmus Danielsen.

### Beslutning

Godkendt.

Fraværende: Bertram Christiansen.

Fraværende: Yngve Poulsen. I stedet mødet Ronni Eriksen.